Sedemnajsta Direktiva Komisije 94/32/ES

z dne 29. junija 1994

o prilagoditvi Prilog II, III, V, VI in VII Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo Komisije 93/47/EGS [2], in zlasti člena 8(2) direktive,

po posvetovanju z Znanstvenim odborom za kozmetologijo,

ker se na podlagi najnovejših znanstvenih in tehničnih raziskav nekatere začasno dovoljene snovi, konzervansi in ultravijolični filtri lahko dokončno dovolijo, medtem ko je treba druge dokončno prepovedati ali jih dovoliti za določeno nadaljnje obdobje;

ker je zaradi varovanja javnega zdravja treba prepovedati uporabo 2-metil-m-fenilenediamina;

ker se lahko na podlagi najnovejših znanstvenih in tehničnih raziskav dovoli uporaba stroncijevega hidroksida z nekaterimi omejitvami pod določenimi pogoji in z določenimi za varovanje zdravja obveznimi opozorili na etiketi;

ker se lahko na podlagi najnovejših znanstvenih in tehničnih raziskav polimer n-(2 in 4)-(2-oksoborn-3iliden)metil)benzil)akrilamid uporablja kot ultravijolični filter v kozmetičnih izdelkih do 30. junija 1995 z nekaterimi omejitvami in pod določenimi pogoji;

ker so ukrepi, predvideni v tej direktivi, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,

SPREJELA NASLEDNJO DIREKTIVO:

Člen 1

Direktiva 76/768/EGS se spremeni, kakor sledi:

1. v Prilogi II se doda naslednja referenčna številka:

"413. 2-metil-m-fenilenediamin";

2. v delu 1 Priloge III:

(a) se referenčna številka 59 nadomesti z naslednjim:

"a | b | c | d | e | f |

59 | Talk: hidriran magnezijev silikat | (a)Izdelki v prahu za otroke, mlajše od treh let.(b)Drugi izdelki. | | | Prah ne sme priti v stik z otrokovim nosom in usti." |

(b) se dodajo naslednje referenčne številke:

"a | b | c | d | e | f |

63 | Stroncijev hidroksid | regulator pH-vrednosti v izdelkih za depilacijo | 3,5 %, izračunano kot stroncij, največji pH je 12,7 | | Hranite zunaj dosega otrok.Ne sme priti v stik z očmi. |

64 | Stroncijev peroksid | Profesionalni pripravki za nego las; po uporabi se lasje sperejo. | 4,5 %, izračunano kot stroncij v pripravku, ki je pripravljen za uporabo | Vsi izdelki morajo biti v skladu z zahtevami za sproščanje vodikovega peroksida. | Ne sme priti v stik z očmi.Če pride izdelek v stik z očmi, jih takoj sperite.Samo za poklicno uporabo.Uporabljajte ustrezne rokavice." |

3. v delu 2 Priloge III:

(a) se izbriše referenčna številka 1;

(b) se "30. 6. 1994" pri referenčni številki 3 nadomesti s "30. 6. 1995"

4. v Prilogi V se referenčna številka 5 nadomesti z naslednjo številko:

"5. Stroncij in njegove spojine, z izjemo stroncijevega laktata, stroncijevega nitrata in stroncijevega polikarboksilata, naštetih v Prilogi II, stroncijevega sulfida, stroncijevega klorida, stroncijevega acetata, stroncijevega hidroksida, stroncijevega peroksida po pogojih, predpisanih v delu 1 Priloge III, in stroncijevih karminskih barvil, pigmentov in soli barvil, navedenih v točki (3) dela 1 Priloge IV."

5. v delu 1 Priloge VI:

(a) se referenčna številka 14 nadomesti z naslednjo številko:

"a | b | c | d | e |

14 | Mravljinčna kislina in njena natrijeva sol (+) | 0,5 % (izraženo kot kislina)" | | |

(b) se dodajo naslednje referenčne številke:

"a | b | c | d | e |

48 | Glutaraldehid (pentan-1,5-dial) | 0,1 % | Prepovedano v aerosolnih razpršilcih. | Vsebuje glutaraldehid (kadar koncentracija glutaraldehida v končnem izdelku presega 0,05 %). |

49 | 5-etil-3,7-dioksa-1-azabiciklo [3.3.0.] oktan | 0,3 % | Prepovedano v izdelkih za ustno higieno in v izdelkih, ki lahko pridejo v stik s sluznico." | |

6. v delu 2 Priloge VI:

(a) se izbrišejo referenčne številke 26, 27 in 28;

(b) se referenčna številka 21 nadomesti z naslednjo številko:

"a | b | c | d | e | f |

21 | Benzilhemi-formal | 0,03 % | Samo za izdelke, ki se spirajo. | | 30. 6. 1995" |

(c) se "30. 6. 1994" pri referenčnih številkah 2, 15, 16, 29 in 30 nadomesti s "30. 6. 1995"

7. v delu 1 Priloge VII:

(a) se referenčna številka 7 nadomesti z naslednjo številko:

"a | b | c | d | e |

7 | 3,3'-(1,4-fenilenedimetilen) bis (7,7-dimetil-2-oksobiciklo-[2,2,1] hept-1-ilmetansulfonska kislina) in njene soli | 10 % (izraženo kot kislina)" | | |

(b) se doda naslednja referenčna številka:

"a | b | c | d | e |

9 | alfa-(2-oksoborn-3-iliden)-toluen-4-sulfonska kislina in njene soli | 6 % (izraženo kot kislina)" | | |

8. v delu 2 Priloge VII:

(a) se izbrišeta referenčni številki 24 in 28;

(b) se doda naslednja referenčna številka:

"a | b | c | d | e | f |

34 | Polimer n-{(2 in 4)-[oksoborn-3-iliden)metil] benzil}akrilamid | 6 % | | | 30. 6. 1995" |

(c) se "30. 6. 1994" pri referenčnih številkah 2, 5, 6, 12, 13, 17, 25, 26, 29, 32 in 33 nadomesti s "30. 6. 1995".

Člen 2

1. Države članice sprejmejo vse ukrepe, potrebne za zagotovitev, da od 1. julija 1995 za snovi, navedene v členu 1, niti proizvajalci niti uvozniki s sedežem v Skupnosti ne bodo dajali na trg izdelkov, ki ne ustrezajo zahtevam te direktive.

2. Države članice sprejmejo ukrepe, potrebne za zagotovitev, da se izdelki, navedeni v odstavku 1, ki vsebujejo snovi, navedene v členu 1, po 30. juniju 1996 ne prodajajo ali drugače dajejo končnemu potrošniku, če niso v skladu z zahtevami te direktive.

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 30. junija 1995. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice sporočijo Komisiji besedila določb nacionalne zakonodaje, sprejete za področje, ki ga ureja ta direktiva.

Člen 4

Ta direktiva začne veljati dvajseti dan po objavi v Uradnem listu Evropskih skupnosti.

V Bruslju, 29. junija 1994

Za Komisijo

Christiane Scrivener

Članica Komisije

[1] UL L 262, 27.9.1976, str. 169.

[2] UL L 203, 13.8.1993, str. 24.

--------------------------------------------------